Publication: Magyar Közlöny
Issue: MK-2003-151 (Year: 2003, Number: 151)
Era: 1990-2004
Section: A polgári perrendtartásról szóló 1911. évi I. törvény
Paragraph Index: 241

(3) A határidõ elmulasztásának vagy a késedelemnek a jogkövetkezményei csak a határidõ utolsó napjának elteltével állnak be. 2.3. A Mt. 12. § és a fegyveres szervek hivatásos állományú tagjainak szolgálati viszonyáról szóló 1996. évi XLIII. törvény (Hszt.) 13. § értelmében a határidõk számítására a következõ rendelkezések vonatkoznak: Napon — ha munkaviszonyra vagy a szolgálati viszonyra vonatkozó szabály eltérõen nem rendelkezik — naptári napot kell érteni. A napokban megállapított határidõbe nem számít be az a nap, amelyen a határidõ megkezdésére okot adó intézkedés (pl. kézbesítés) történt. A hetekben megállapított határidõ azon a napon jár le, amely elnevezésénél fogva a kezdõ napnak megfelel. Hónapokban vagy években megállapított határidõ (idõtartam) lejártának napja az a nap, amely számánál fogva a kezdõ napnak megfelel. Ha ez a nap a lejárat hónapjában hiányzik, a hónap utolsó napja. Ha valamely nyilatkozat megtételére elõírt határidõ utolsó napja szombat, vasárnap vagy munkaszüneti nap, a határidõ a következõ munkanapon jár le. A Mt. 12. § (5) bekezdés szerint az e törvényben meghatározott határidõ elmulasztása akkor menthetõ ki, ha e törvény ezt kifejezetten megengedi. V. A határidõkkel foglalkozó újabb jogirodalmi álláspontokban uralkodónak tûnik az a nézet, hogy a keresetindítási, nemperes eljárás indítási határidõk — akár eljárási, akár anyagi jogi jogszabály határozza meg ezeket — egyaránt lehetnek anyagi jogi és eljárási jogi jellegûek. A jellegadó tulajdonság egyes vélemények szerint az, hogy a határidõ-mulasztás igazolással orvosolható-e vagy sem, bár bizonytalanság mutatkozik abban, hogy azért van-e igazolási lehetõség, mert eljárásjogi a határidõ, vagy az igazolási lehetõség teszi a határidõt eljárási jogivá. (Kengyel Miklós: Magyar polgári eljárásjog, Osiris, Budapest, 2000., 182. és 226—227. oldal, ugyanettõl a szerzõtõl: A Polgári perrendtartás magyarázata, KJK, Budapest, 1999., 551—552. oldal.) Más felfogás szerint a kérelem beadására nyitvaálló határidõt esetenként és aszerint kell minõsíteni, hogy a bírósági eljárás kezdeményezése hol helyezkedik el az igényérvényesítés folyamatában. Amennyiben egy, már folyamatban levõ jogérvényesítésrõl van szó, amelynek — szinte jogorvoslati — eleme a bírósági eljárás kezdeményezése, a kérelem beadására nyitvaálló határidõ eljárásjogi. Amennyiben az igényérvényesítés elsõ lépése a kérelem benyújtása, az erre biztosított határidõ anyagi jogi. (Németh János: A bírósági nemperes eljárások magyarázata, KJK-KERSZÖV, Budapest, 2002., 126—127. oldal.) 2003/151. szám VI.

Source: https://magyarkozlony.hu/hivatalos-lapok/7e43fad8f1d7fa714b3d9387fc1d954dc2c8fc12/dokumentumok/0691b132713d880c54a294837f6da0d455047edc/letoltes